**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** ETA d.o.o. Cerkno, Goriška cesta 19, 5282 Cerkno

**Naprava / lokacija:** naprava za taljenje in litje sive litine Goriška cesta 33, 5282 Cerkno

**Datum pregleda**: 12. 5. 2021, 15. 7. 2021

**Okoljevarstveno dovoljenje (OVD):**

* 35407-55/2006-14 z dne 18.12.2007, spremenjenega z odločbami številka
* 35407-52/2010-20 z dne 15.6.2012,
* 35406-38/2014-6 z dne 9.10.2014,
* 35406-60/2014-3 z dne 11.8.2015,
* 35406-22/2016-3 z dne 7.6.2016 in
* 35406-39/2017-14 z dne 27.2.2018

**Usklajenost z OVD:**

Opravljen je bil inšpekcijski pregled obratovanja naprave za taljenje in litje sive litine s proizvodno zmogljivostjo 93 ton na dan, ki lahko povzroča onesnaževanje večjega obsega, glede skladnosti naprave s pogoji iz okoljevarstvenega dovoljenja. V postopku je ugotovljeno, da livarna obratuje s tehnološkimi enotami talilne peči, priprave peska, linije formanja in litja, mehanske obdelava ulitkov, toplotne obdelave ulitkov, skladiščenja surovin in izdelkov. Upravljalec naprave, ETA d.o.o. Cerkno, zagotavlja izvajanje občasnih meritev emisije snovi iz naprave v zrak, obratovalnega monitoringa emisije snovi in toplote z odpadnimi vodami ter obratovalnega monitoringa hrupa v okolju preko pooblaščenih izvajalcev. Zavezanec je čezmerne emisije snovi z odpadnimi vodami s spremembo tehnološkega postopka in prenehanjem odvajanja odpadne vode na povezanem iztoku zmanjšal do dovoljenih ravni. V dejavnosti poteka predelava odpadkov drugih povzročiteljev. Odpadke nastale v dejavnosti ločeno zbirajo, začasno skladiščijo na urejenem zbirnem mestu ter oddajo pooblaščenim družbam. Zavezanec je v postopku ugotovljene neskladnosti odpravil.

**Zaključki / naslednje aktivnosti:**

Postopek inšpekcijskega nadzora v zadevi je zaključen.